
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1084 


ΑΠΟΦΑΣΕΙΣ 

Αριθμ. 2242.10-1.1/21 474/2018 

Χορήγηση έκτακτης οικονομικής ενισχύσεως σε 
ορισμένες κατηγορίες ανέργων ναυτικών λόγω 
Εορτών Πάσχα και Χριστουγέννων έτους 2018. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΝΑΥΤΙΛΙΑΣ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) Του άρθρου 4 του ν. 6002/1934 «Περί προστασίας 
των ανέργων εργατών θαλάσσης και των οικογενειών 
αυτών» (Α' 37), όπως συμπληρώθηκε με το άρθρο 29 
του ν. 3450/2006 «Αναβάθμιση και αναδιάρθρωση της 
ναυτικής εκπαίδευσης και άλλες διατάξεις» (Α' 64). 

β) Του άρθρου 40 του ν. 3863/2010 (Α' 115) και της 
παραγράφου 1 του άρθρου 6 του νόμου αυτού, όπως 
αντικαταστάθηκε με το άρθρο 2 του ν. 4331/2015 (Α' 69). 

γ) Της παραγράφου 2 του άρθρου 44 του ν. 4075/2012 
«Θέματα Κανονισμού Ασφάλισης ΙΚΑ - ΕΤΑΜ, Ασφαλιστι¬ 
κών Φορέων, προσαρμογή της νομοθεσίας στην Οδηγία 
2010/18/ΕΕ και λοιπές διατάξεις (Α’ 89). 

δ) Του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (Α' 143). 

ε) Του Κανονισμού (ΕΚ) αριθ. 883/2004 του Ευρωπαϊ¬ 
κού Κοινοβουλίου και του Συμβουλίου της 29ης Απριλίου 
2004 για το συντονισμό των συστημάτων κοινωνικής 
ασφάλειας (ΕΕ Ε 166), όπως ισχύει και του Κανονισμού 
(ΕΚ) αριθμ. 987/2009 του Ευρωπαϊκού Κοινοβουλίου και 
του Συμβουλίου της 16ης Σεπτεμβρίου 2009 για καθο¬ 
ρισμό της διαδικασίας εφαρμογής του κανονισμού (ΕΚ) 
αριθμ. 883/2004 για τον συντονισμό των συστημάτων 
κοινωνικής ασφάλειας (ΕΕ ί 284), όπως ισχύει. 

στ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

ζ) Του π.δ/τος 228/1998 «Επιδότηση Ανέργων Ναυτι¬ 
κών» (Α' 176), όπως ισχύει. 

η) Του άρθρου 2 του π.δ/τος 70/2015 «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 


Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας και 
Νησιωτικής Πολιτικής... Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114). 

θ) Του π.δ/τος 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

ι) Του π.δ/τος 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών» (Α' 210). ια) της 
υπ' αριθμ. Υ29/08-10-2015 απόφασης Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (Β' 2168). 

ιβ) Των άρθρων 1 και 23 του π.δ/τος 13/2018 «Οργανι¬ 
σμός Υπουργείου Ναυτιλίας και Νησιωτικής Πολιτικής» 
(Α' 26). 

2. Την πρόταση του Διοικητικού Συμβουλίου του Οίκου 
Ναύτου, σύμφωνα με το πρακτικό της αριθμ. 5152/02/ 
09-02-2018ΣυνεδρίασηςΔ.Σ./Ο.Ν. (θέμα Ιο). 

3. Την αριθμ. 859-24/01/2018/24-01 -2018 (ΑΔΑ: 61Σ 
1469ΗΞΞ-ΩΕΔ) απόφαση Ανάληψης Υποχρέωσης του 
Οίκου Ναύτου (Ο.Ν.). 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη δύο εκατομμυρίων, τρια- 
κοσίων πενήντα επτά χιλιάδων και πεντακοσίων ευρώ 
(€2.357.500,00) περίπου στον ΚΑΕ 0652 - επιδόματα εορ¬ 
τών ανέργων του προϋπολογισμού εξόδων του Ο.Ν., για 
το οικονομικό έτος 2018. 

5. Την αριθμ. 2814.4/14079/2018/Α.Σ. 2814.5.1/3/2018/ 
22-02-2018 εισήγηση Γ.Δ.Ο.Υ./Υ.ΝΑ.Ν.Π., αποφασίζουμε: 

1. Για τις εορτές του Πάσχα και των Χριστουγέννων 
2018 παρέχεται έκτακτη οικονομική ενίσχυση υπό τη 
μορφή βοηθήματος από τον προϋπολογισμό του Οίκου 
Ναύτου 2018 (Κ.Α.Ε. 0652), στις αναφερόμενες στις δι¬ 
ατάξεις των παραγράφων 2 και 3 κατηγορίες ανέργων 
ναυτικών. Το ύψος αυτής καθορίζεται: 

α) για τις εορτές του Πάσχα 2018 σε: 

αα) τριακόσια (300,00) ευρώ, για τους/τις άγαμους/ 
άγαμες ναυτικούς και 

ββ) τριακόσια πενήντα (350,00) ευρώ, για τους/τις έγ- 
γαμους/έγγαμες και τους εξομοιουμένους με αυτούς ή 
τους/τις έχοντες/έχουσες προστατευόμενα τέκνα. 

β) για τις εορτές των Χριστουγέννων 2018 σε: 

αα) τριακόσια πενήντα (350,00) ευρώ, για τους άγα¬ 
μους και 

ββ) τετρακόσια (400,00) ευρώ, για τους έγγαμους και 
τους εξομοιουμένους με αυτούς ή τους έχοντες προστα- 
τευόμενα τέκνα. 

2. Την οικονομική ενίσχυση της υποπαραγράφου α' της 
παραγράφου 1 δικαιούνται να λάβουν οι ναυτικοί που 
πληρούν αθροιστικά τις εξής προϋποθέσεις: 

α) Έχουν συνολική θαλάσσια υπηρεσία μεγαλύτερη 
από πέντε (5) χρόνια, από την οποία δώδεκα (12) μή¬ 
νες τουλάχιστον μέσα στην τελευταία, πριν από την 
8η Απριλίου 2018 τριετία ή είκοσι τέσσερις (24) μήνες 
συνολική θαλάσσια υπηρεσία κατά την τελευταία, πριν 
από την 8η Απριλίου 2018, πενταετία. 

β) Έχει μεσολαβήσει, από την τελευταία απόλυσή τους 
και μέχρι την 8η Απριλίου 2018, χρονικό διάστημα όχι 
μικρότερο από τριάντα (30) ημέρες και μέχρι είκοσι τέσ¬ 
σερις (24) μήνες (δηλαδή ανεργία από 08-04-2016 έως 
08-03-2018). 

γ) Είναι εγγεγραμμένοι στους καταλόγους ανέργων του 
Γραφείου Ευρέσεως Ναυτικής Εργασίας Πειραιά (Γ.Ε.Ν.Ε.) 
και έχουν κάρτα ανεργίας, η οποία εκδόθηκε από την 
ημέρα της τελευταίας απόλυσης του/της ναυτικού και 
μετέπειτα. 

δ) Δεν παίρνουν σύνταξη ή δώρο από την πλοιοκτή- 
τρια εταιρεία ή βοήθημα οποιοσδήποτε άλλης μορφής, 
κατά τον χρόνο της καταβολής και δεν προστατεύονται 
από άλλο δημόσιο ασφαλιστικό φορέα. Τα επιδόματα 
ανεργίας και μητρότητας του άρθρου 19 παρ. 2 του 
π.δ. 894/1981 (Α' 226) και του π.δ. 228/1998 (Α' 176), 
όπως ισχύει σήμερα, καθώς και η επιδότηση σπουδα¬ 
στών σύμφωνα με την κοινή υπουργική απόφαση υπ' 
αριθμ. 3627.1/01/2005 (Β' 89), όπως ισχύει, δεν θεωρού¬ 
νται βοήθημα άλλης μορφής. 

ε) Δεν έχουν επιδοθεί σε άλλη βιοποριστική απασχόλη¬ 
ση μετά την αναγραφομένη στο ναυτικό τους φυλλάδιο 
τελευταία απόλυση ή την αναγραφόμενη στο διαβατή¬ 
ριο τους ημερομηνία εισόδου στη Χώρα. 

Η συνδρομή των προϋποθέσεων των περιπτώσεων α' 
και β', ελέγχεται από το ναυτικό φυλλάδιο. 

3. Την οικονομική ενίσχυση της υποπαραγράφου α' 
της παραγράφου 1, δικαιούνται να λάβουν επίσης οι 
κατωτέρω κατηγορίες ανέργων ναυτικών: 

α) Ναυτικοί που πάσχουν από χρόνιο νόσημα που 
τους/τις έχει καταστήσει ανίκανο υ ς/ανίκανες για οποια¬ 
δήποτε εργασία, εφόσον έχουν πάνω από πέντε (5) χρό¬ 
νια συνολική θαλάσσια υπηρεσία. 

β) Ναυτικοί άνεργοι εγγεγραμμένοι/εγγεγραμμένες 
στο Γ.Ε.Ν.Ε. που απολύθηκαν από τις τάξεις των Ενόπλων 
Δυνάμεων μετά την 8η Οκτωβρίου 2017, εφόσον έχουν 
τουλάχιστον δύο (2) χρόνια συνολική θαλάσσια υπη¬ 
ρεσία. 

γ) Ναυτικοί άνεργοι εγγεγραμμένοι/εγγεγραμμένες 
στο Γ.Ε.Ν.Ε., που επιδοτήθηκαν κατά τις διατάξεις του 
π.δ/τος 228/1998 (Α' 176), όπως αυτό τροποποιήθηκε 
και ισχύει σήμερα, για ένα τετράμηνο τουλάχιστον μετά 
την 8η Απριλίου 2017 και δεν ναυτολογήθηκαν από τότε 
περισσότερο από έναν (1) μήνα. 

4. Την οικονομική ενίσχυση της υποπαραγράφου β' της 
παραγράφου 1 δικαιούνται να λάβουν οι ναυτικοί που 
πληρούν αθροιστικά τις εξής προϋποθέσεις: 


α) Έχουν συνολική θαλάσσια υπηρεσία μεγαλύτερη 
από πέντε (5) χρόνια, από την οποία δώδεκα (12) μήνες 
τουλάχιστον μέσα στην τελευταία, πριν από την 25η 
Δεκεμβρίου 2018 τριετία, ή είκοσι τέσσερις (24) μήνες 
συνολική θαλάσσια υπηρεσία κατά την τελευταία, πριν 
από την 25η Δεκεμβρίου 2018, πενταετία. 

β) Έχει μεσολαβήσει, από την τελευταία απόλυση τους 
και μέχρι την 25η Δεκεμβρίου 2018, χρονικό διάστημα 
όχι μικρότερο από τριάντα (30) ημέρες και μέχρι είκοσι 
τέσσερις (24) μήνες (δηλαδή ανεργία από 25-12-2016 
έως 25-11-2018). 

γ) Είναι εγγεγραμμένοι στους καταλόγους ανέργων 
του Γραφείου Ευρέσεως Ναυτικής Εργασίας (Γ.Ε.Ν.Ε.) και 
έχουν κάρτα ανεργίας, η οποία εκδόθηκε απάτην ημέρα 
της τελευταίας απόλυσης του ναυτικού και μετέπειτα. 

δ) Δεν παίρνουν σύνταξη ή δώρο από την πλοιοκτή- 
τρια εταιρεία ή βοήθημα οποιοσδήποτε άλλης μορφής, 
κατά τον χρόνο της καταβολής και δεν προστατεύονται 
από άλλο δημόσιο ασφαλιστικό φορέα. Τα επιδόματα 
ανεργίας και μητρότητας του άρθρου 19 παρ. 2 του 
π.δ. 894/1981 (Α' 226) και του π.δ. 228/1998 (Α' 176), 
όπως ισχύει σήμερα, καθώς και η επιδότηση σπουδα¬ 
στών σύμφωνα με την κοινή υπουργική απόφαση υπ' 
αριθμ. 3627.1/01/2005 (Β' 89), όπως ισχύει, δεν θεωρού¬ 
νται βοήθημα άλλης μορφής. 

ε) Δεν έχουν επιδοθεί σε άλλη βιοποριστική απασχόλη¬ 
ση μετά την αναγραφομένη στο ναυτικό τους φυλλάδιο 
τελευταία απόλυση ή την αναγραφομένη στο διαβατή¬ 
ριο τους ημερομηνία εισόδου στη χώρα. 

Η συνδρομή των προϋποθέσεων των περιπτώσεων α’ 
και β', ελέγχεται από το ναυτικό φυλλάδιο. 

5. Την οικονομική ενίσχυση της υποπαραγράφου β' 
της παραγράφου 1, δικαιούνται να λάβουν επίσης οι 
κατωτέρω κατηγορίες ανέργων ναυτικών: 

α) Ναυτικοί που δεν μπορούν να εργασθούν γιατί πά¬ 
σχουν από χρόνια νοσήματα, εφόσον έχουν πάνω από 
πέντε (5) χρόνια θαλάσσια υπηρεσία. 

β) Ναυτικοί άνεργοι εγγεγραμμένοι στο Γραφείο Ευρέ¬ 
σεως Ναυτικής Εργασίας (Γ.Ε.Ν.Ε.) που απολύθηκαν από 
τις τάξεις των Ενόπλων Δυνάμεων μετά την 25 η Ιουνίου 
2018, εφόσον έχουν τουλάχιστον δύο (2) χρόνια συνο¬ 
λική θαλάσσια υπηρεσία. 

γ) Ναυτικοί άνεργοι εγγεγραμμένοι στο Γ.Ε.Ν.Ε., που 
επιδοτήθηκαν κατά τις διατάξεις του π.δ. 228/1998| 
(Α' 176), όπως αυτό τροποποιήθηκε και ισχύει σήμερα, 
για ένα τετράμηνο (04 μήνες) τουλάχιστον μετά την 
1 η Ιανουάριου 2018 και δεν ναυτολογήθηκαν από τότε 
περισσότερο από έναν (1) μήνα. 

6. Για τον υπολογισμό της αναφερόμενης στις παρα¬ 
γράφους 2, 3, 4 και 5 συνολικής θαλάσσιας υπηρεσίας, 
υπολογίζεται η υπηρεσία που έχει αποκτηθεί: 

α) σε πλοία με Ελληνική σημαία, 
β) σε πλοία με ξένη σημαία, συμβεβλημένα με το Ναυ¬ 
τικό Απομαχικό Ταμείο (Ν.Α.Τ.), 
γ) σε πλοία με ξένη σημαία μη συμβεβλημένα με το 
Ν.Α.Τ., εφόσον έχει εξαγορασθεί σύμφωνα με τις ισχύ- 
ουσες διατάξεις, χωρίς να θίγονται διατάξεις των ενωσι- 
ακών κανονισμών για τον συντονισμό των συστημάτων 
κοινωνικής ασφάλισης των Κρατών - Μελών της Ε.Ε. 

7. Το χρονικό διάστημα κατά το οποίο ο ναυτικός νο- 
σηλεύθηκε σε κλινική ή νοσοκομείο, με δαπάνες του 
οικείου ασφαλιστικού φορέα ή του πλοιοκτήτη, υπολο¬ 
γίζεται ως θαλάσσια υπηρεσία μόνο για τον σκοπό της 
παρούσας απόφασης. 

8. Κατά τον υπολογισμό της θαλάσσιας υπηρεσίας 
και της ανεργίας, ο μήνας υπολογίζεται σε τριάντα (30) 
ημέρες, όπως ορίζει η περίπτωση 18 του άρθρου 1 του 
π.δ. 894/1981 (Α’ 226), ως τελευταία δε απόλυση, λο¬ 
γίζεται η ημερομηνία μέχρι την οποία ο ναυτικός δι¬ 
καιούται να λάβει αποζημίωση ή μισθό κατά τον Κώ¬ 
δικα Ιδιωτικού Ναυτικού Δικαίου, που κυρώθηκε με το 
ν. 3816/1958 (Α' 32) και τον Κανονισμό για την εφαρμο¬ 
γή απαιτήσεων της Σύμβασης Ναυτικής Εργασίας, 2006 
της Διεθνούς Οργάνωσης Εργασίας, που εγκρίθηκε με 
την αριθμ. 3522.2/08/2014 κοινή υπουργική απόφαση 
(Β' 1671). 

Ναυτολόγηση μέχρι τριάντα (30) ημέρες, δεν θεωρεί¬ 
ται ότι διακόπτει το απαιτούμενο διάστημα ανεργίας. 

9. Για το χαρακτηρισμό νοσή ματος των ναυτικών που 
αναφέρεται στην παρούσα ως χρόνιο, αρμόδιοι είναι 
οι εξής: 

α) το Κέντρο Πιστοποίησης Αναπηρίας (ΚΕ.Π.Α.). 
Οι γνωστοποιήσεις Αποτελέσματος Πιστοποίησης Πο¬ 
σοστού Αναπηρίας, που εκδίδονται από τις Υγειονομικές 
Επιτροπές του ΚΕ.Π.Α. γίνονται υποχρεωτικά δεκτές και 
είναι δεσμευτικές. 

β) Δημόσια Νοσοκομεία. 

γ) Για τους δικαιούχους που δεν είναι κάτοικοι νομών 
Αττικής και Θεσσαλονίκης, εκτός των ανωτέρω περιπτώ¬ 
σεων, αρμόδιοι είναι και οι Δημόσιες Μονάδες Παροχής 
Υπηρεσιών Πρωτοβάθμιας Φροντίδας Υγείας (Π.Φ.Υ.) 
(όπωςΤοπικές Μονάδες Υγείας (Το.Μ.Υ.), Κέντρα Υγείας 
κ.λπ.) πλησιέστερα στην κατοικία τους. 


10. Η οικονομική ενίσχυση της υποπαραγράφου α' 
της παραγράφου 1 καταβάλλεται από την ημερομηνία 
δημοσίευσης της παρούσας στην Εφημερίδα της Κυβερ- 
νήσεως έως και την 5η Απριλίου 2018, με πίστωση λογα¬ 
ριασμών πληρωμών τράπεζας των δικαιούχων ναυτικών, 
σταδιακά, μετά την κατάθεση και τον έλεγχο των απαι- 
τούμενων δικαιολογητικών στον Οίκο Ναύτου Πειραιά ή 
στις Λιμενικές Αρχές, που έχουν ορισθεί σύμφωνα με την 
κείμενη νομοθεσία για την παροχή της προβλεπόμενης 
προστασίας. 

11. Η οικονομική ενίσχυση της υποπαραγράφου β' 
παραγράφου 1 της παρούσας καταβάλλεται έως την 
28η Δεκεμβρίου 2018, με πίστωση λογαριασμών πληρω¬ 
μών τράπεζας των δικαιούχων, σταδιακά μετά την κατά¬ 
θεση έως και την 27η Δεκεμβρίου 2018 και τον έλεγχο 
των απαιτούμενων στοιχείων στον Οίκο Ναύτου Πειραιά 
ή στις Λιμενικές Αρχές, που έχουν ορισθεί σύμφωνα με 
την κείμενη νομοθεσία για την παροχή της προβλεπό¬ 
μενης προστασίας. 

12. Η καταβολή της οικονομικής ενίσχυσης καταχωρί¬ 
ζεται από την αρμόδια αρχή, με ειδική πράξη στο φυλ¬ 
λάδιο του ναυτικού. 

13. Η παρούσα ισχύει από την ημερομηνία δημοσίευ¬ 
σης της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Μαρτίου 2018 
Οι Υπουργοί 

Αναπληρωτής Υπουργός Ναυτιλίας 
Οικονομικών και Νησιωτικής Πολιτικής 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 084/26.03.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















